**- สำเนาคู่ฉบับ -**



ที่ มท ๐๘๐๘.๓/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 พฤษภาคม 2566

เรื่อง การรับ-ส่งข้อมูลที่ดินตามพระราชบัญญัติภาษีที่ดินและสิ่งปลูกสร้าง พ.ศ. 2562 และการรักษา
 ความมั่นคงปลอดภัยทางไซเบอร์และการคุ้มครองข้อมูลส่วนบุคคล

เรียน ผู้ว่าราชการจังหวัด ทุกจังหวัด

­อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0808.3/ว 1332 ลงวันที่ 28 มีนาคม 2562

สิ่งที่ส่งมาด้วย สำเนาหนังสือกรมที่ดิน ที่ มท 0513.2/7710 ลงวันที่ 20 เมษายน 2566 จำนวน ๑ ฉบับ

 ตามที่ กรมส่งเสริมการปกครองท้องถิ่นได้แจ้งแนวทางปฏิบัติในการรับมอบข้อมูลรูปแปลงที่ดินและข้อมูลเอกสารสิทธิของที่ดินและสิ่งปลูกสร้างที่ตั้งอยู่ในเขตพื้นที่ขององค์กรปกครองส่วนท้องถิ่น
จากกรมที่ดิน โดยให้ผู้บริหารท้องถิ่นทำหนังสือมอบหมายพนักงานส่วนท้องถิ่นเป็นผู้รับมอบและดูแลรักษาข้อมูลที่ดินเป็นลายลักษณ์อักษร จำนวน 1 คน ต่อ 1 องค์กรปกครองส่วนท้องถิ่น ก่อนเข้าไปลงทะเบียน
ขอรับรหัสผ่าน เพื่อใช้ในการเปิดข้อมูลดังกล่าวผ่านเว็บไซต์ <https://tax.dol.go.th> ของกรมที่ดิน ความละเอียด
ตามหนังสือที่อ้างถึง นั้น

กรมส่งเสริมการปกครองท้องถิ่นได้รับแจ้งจากกรมที่ดินว่า จะปิดระบบลงทะเบียนรับข้อมูลผ่านเว็บไซต์ <https://tax.dol.go.th> ของกรมที่ดินตามหนังสือที่อ้างถึง โดยเปลี่ยนมาใช้ระบบแพลตฟอร์มกลางเพื่อการบูรณาการระบบทะเบียนทรัพย์สิน ตามโครงการบูรณาการระบบทะเบียนทรัพย์สิน (กรมที่ดิน) ทางเว็บไซต์ [https://pipr.dol.go.th](https://tax.dol.go.th) จึงขอความร่วมมือจังหวัดแจ้งองค์กรปกครองส่วนท้องถิ่นในพื้นที่ทราบถึงแนวทาง
การรับ-ส่งข้อมูลที่ดินตามพระราชบัญญัติภาษีที่ดินและสิ่งปลูกสร้าง พ.ศ. 2562 ดังนี้

 1. กรมที่ดินจะทำการปิดระบบลงทะเบียนรับข้อมูลตามพระราชบัญญัติภาษีที่ดินและสิ่งปลูกสร้าง

พ.ศ. 2562 (<https://tax.dol.go.th>) และเปลี่ยนมาใช้ระบบแพลตฟอร์มกลาง เพื่อการบูรณาการระบบทะเบียนทรัพย์สิน ตามโครงการบูรณาการระบบทะเบียนทรัพย์สิน (กรมที่ดิน) ทางเว็บไซต์ https://pipr.dol.go.th ตั้งแต่วันที่ 25 เมษายน 2566

 2. ข้อมูลจะมีการเข้ารหัสรักษาความปลอดภัย และอยู่ในรูปแบบ Text File ซึ่งเจ้าหน้าที่ผู้ได้รับมอบหมายในการดูแลรักษาข้อมูลที่ดินขององค์กรปกครองส่วนท้องถิ่นจะต้องใช้รหัสผ่านในการเปิดข้อมูลเท่านั้น

 3. ให้องค์กรปกครองส่วนท้องถิ่นติดต่อขอรับข้อมูลที่ดินตามมาตรา 10 ได้ภายในวันที่ 15 ของทุกเดือนจากสำนักงานที่ดินจังหวัด/สาขา/ส่วนแยกในพื้นที่ที่รับผิดชอบ พร้อมทั้งแจ้งวิธีการรับข้อมูล
จากสำนักงานที่ดิน เช่น ผ่าน e-mail ขององค์กรปกครองส่วนท้องถิ่น หรือขอรับข้อมูลด้วยตนเอง เป็นต้น
โดยสำนักงานที่ดินสามารถเลือกส่งข้อมูลที่ดินย้อนหลังได้ตั้งแต่เดือนพฤศจิกายน 2562 เป็นต้นไป

ทั้งนี้ องค์กรปกครองส่วนท้องถิ่นที่เข้าใช้งานระบบโปรแกรมแผนที่ภาษีและทะเบียนทรัพย์สิน
(LTAX ONLINE) ของกรมส่งเสริมการปกครองท้องถิ่น เจ้าหน้าที่ผู้รับผิดชอบขององค์กรปกครองส่วนท้องถิ่นดังกล่าวสามารถขอรับข้อมูลตามมาตรา 10 ผ่านระบบ LTAX ONLINE ของกรมส่งเสริมการปกครองท้องถิ่นได้โดยอัตโนมัติเพิ่มอีก 1 ช่องทาง โดยกรมส่งเสริมการปกครองท้องถิ่นจะประสานเจ้าหน้าที่ผู้รับผิดชอบ
ของกรมที่ดินเรื่องแนวทางปฏิบัติในการรับ-ส่งข้อมูลจริงผ่านระบบบูรณาการทะเบียนทรัพย์สิน และมีหนังสือซักซ้อมแนวทางการดำเนินการขององค์กรปกครองส่วนท้องถิ่นต่อไป

/4. ให้องค์กร...

-2-

 4. ให้องค์กรปกครองส่วนท้องถิ่นตระหนักถึงความมั่นคงปลอดภัยทางไซเบอร์
ตามพระราชบัญญัติการรักษาความมั่นคงปลอดภัยไซเบอร์ พ.ศ. 2562 และการคุ้มครองข้อมูลส่วนบุคคล
ตามพระราชบัญญัติคุ้มครองข้อมูลส่วนบุคคล พ.ศ. 2562

รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

กลุ่มงานนโยบายการคลังและพัฒนารายได้

โทร. ๐-2241-9000 ต่อ 1426 โทรสาร 0-2241-8898

ไปรษณีย์อิเล็กทรอนิกส์ saraban@dla.go.th

ผู้ประสานงาน : กษิดิ์เดช อินมาก โทร. 09 6654 6417



สิ่งที่ส่งมาด้วย

ร.อสถ. ......................................

ผอ.สน.คท. ...............................

ผอ.กง.คร. ................................

หน.ฝ. .......................................

หน.ง. ...........................................

นวช.กค.ปก..................................